Source: http://www.heikniemi.fi/lakiblogi/archives/2004_04.html
Timestamp: 2019-10-21 11:00:18+00:00
Document Index: 23956436

Matched Legal Cases: ['KKO ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Lakiblogi: huhtikuu 2004 Archives
Eurooppayhtiö tulee
EU:n laajuinen ylikansallinen yhtiömuoto Eurooppayhtiö (SE) syntyy 8.10.2004. Uusi yhtiömalli on ennen muuta tarkoitettu suurehkojen yritysten EU-maiden välisen yhteistyön mahdollistajaksi. Tästä kielii jo se, että luonnolliset henkilöt eivät voi eurooppayhtiötä suoraan perustaa, ja yhtiön minimipääomakin on hulppeat 120 000 euroa.
Suomessa uusi yhtiömuoto tulee näkymään uutena eurooppayhtiölakina. Asiaa koskeva hallituksen esitys HE 55/2004 vp annettiin tänään. Ks. myös OM:n tiedote.
Posted by Jouni Heikniemi at 08:29 PM | kauppaoikeus
Posted by Jouni Heikniemi at 01:37 PM | kuluttajansuoja, valtiosääntö
Kuluttajaviranomaisten lausunnot verkossa
Näemmä Kuluttajavirasto on alkanut julkaisemaan lausuntonsa ym. materiaalit verkossa. KV:n saitti on sikäli syvältä, että linkkien toimivuus ei yleensä ole kaksinen, mutta ainakin tällä hetkellä lausuntoarkisto löytyy täältä. Yläpalkista voi sitten valita Lausunnot 2004.
Posted by Jouni Heikniemi at 10:03 AM | kuluttajansuoja
Oikean elämän tekemisen määrän ja blogikirjoittelun aktiivisuuden summa on vakio, mikä selittää taas taannoisen hiljaisuuden. Toisaalta sekin on rehellistä hiljaisuutta; en ole myöskään ehtinyt perehtymään mihinkään aiheeseen josta olisi voinut kirjoittaa. Hesareita on taas lukematta - tila, jossa en ole aikoihin ollut.
Oli miten oli, pikakatsaus viikon tapahtumiin, tässä samalla kun itsekin näitä uutimia luen:
KKO 2004:38: Laitoshoidossa olevaa dementikkoa ei ollut lain nojalla pakko kuulla hänen edunvalvojansa määräämistä koskevassa asiassa. Outo juttu, jonka arkisesti avautuvin osa substanssia lienee siinä, että sisarusten kannattaisi riidellä jostain fiksummista asioista ja jossain muualla kuin käräjillä.
KKO 2004:39 käsittelee maksuttoman oikeudenkäynnin myöntämistä ym.. Kyse on siitä, että vanhan oikeusapujärjestelmän aikana oli tavanomaista myöntää takautuvasti oikeusapua koskemaan myös aikaisemmissa oikeusasteissa aiheutuneita kuluja. Tätä käytäntöä ei ole tarkoitus noudattaa uuden oikeusapulain (257/2002) aikana. KKO myönsi oikeusavun tällä kertaa tapauksessa, jossa kyse oli siirtymästä vanhojen sääntöjen puitteista uuteen järjestelmään. Jatkossa kannattaa kuitenkin käydä oikeusaputoimistossa heti kun prosessiin ryhtyy, eikä vasta kun ensimmäisen kerran häviää jutun.
KKO 2004:40:ssa oli kyse tapauksesta, jossa sijoitushenkivakuutuksen edunsaajaksi oli merkitty "omaiset" (jota pääsääntöisesti tulkittiin perintökaaren mukaisesti), mutta vainaja oli testamentannut omaisuutensa avopuolisolleen. Kysymys oli myös siitä, missä määrin puhtaasti sijoitusmielessä otettuihin vakuutuksiin voidaan soveltaa vakuutussopimuslakia. Tapauksessa testamentissa annetun määräyksen katsottiin tarkoittavan myös sitä, että ilmaisua "omaiset" oli tulkittava avopuolison hyväksi.
KKO 2004:41:ssä oli kyse syyteoikeuden vanhenemisesta tapauksessa, jossa syyttäjä otti esiin uusia syyteperusteita vasta oikeudenkäynnin aikana. Uusien perusteiden katsottiin tarkoittavan itse asiassa erillistä syytettä eikä vanhan argumentaation vahvistamista. Koska rikoksesta (velallisen epärehellisyys) säädetty vanhentumisaika oli jo umpeutunut, syyte hylättiin uusien esitettyjen perusteiden osalta.
KKO 2004:42 käsittelee tapausta, jossa vakuutusoikeuden jäsen oli osallistunut asian ratkaisuun kahdessa eri vaiheessa. Oikeudenkäymiskaaren mukaan tuomari on esteellinen osallistumaan sellaisen asian ratkaisuun, josta hän on jossain vaiheessa jo jotain päättänyt. Toisaalta monivaiheisissa prosesseissa on tavanomaista (ja tarkoituksenmukaista), että sama tuomari käsittelee asiaa useaan kertaan. KKO ei katsonut vakuutusoikeuden jäsenen olleen esteellinen. Päätöksessä on käsitelty asiaa mm. ihmisoikeustuomioistuimen ratkaisukäytännön valossa, joten jos kiinnostaa niin kannattaapi lueskella.
KKO 2004:43:ssa ratkaistiin kysymys siitä, onko velallinen velvollinen korvaamaan velkojan oikeudenkäyntikulut silloin, kun kyse on prosessista, jossa vahvistetaan toisessa Brysselin sopimukseen kuuluvassa maassa annetun tuomion täytäntöönpanokelpoisuus. Vastaus oli myöntävä.
Hallituksen esityksissä ja julkaistuissa säädöksissä ei ollut mitään yleisemmin kiinnostavaa. Valtioneuvosto asetti rahapelifoorumin, joka toivottavasti jossain vaiheessa vastaa kunnolla kysymykseen rahapelialan yksinoikeuksien jakamisesta.
Niin ja tapahtuihan tietysti se, että apulaisoikeuskansleri otti kantaa huumekoiraratsioihin. Taustalla oli siis se, että huumekoira tarkasti kaikki Ruoholahden metroasemalla kulkijat Koneisto-festivaalin aikana. "Apulaisoikeuskanslerin mukaan se seikka, että kysymys on kaikkiin tasapuolisesti kohdistuvasta 'ratsiatyyppisestä' valvonnasta, ei sellaisenaan oikeuta loukkaamaan yksityisyyttä ilman tähän oikeuttavaa normia." -- sinänsä lainsäädännön selkeämpi rooli olisi minustakin tässä jees, mutta poliisin liikennevalvonnassa esiintyy samankaltaista mielivaltaa, ja se kuitenkin yleisesti ottaen hyväksytään. Onko tämä moraalisesti eri asia, vaikka lainsäädäntötausta olisikin hieman erilainen?
Posted by Jouni Heikniemi at 08:04 AM | yleistä
Annoin periksi intuitiolle ja vastaanottamalleni kevyelle painostukselle: blogin virallinen nimi on nyt Lakiblogi. Tämä kuvastaa ainakin sitä, että valtaosa jutuista on käsitellyt oikeustieteellisiä asioita muutenkin, toisekseen sitä, että tietoteknisille jutuille on parempiakin julkaisukanavia, ja kolmanneksi sitä, että lukijoiden kannalta omat kiinnostusalueeni ovat liian hajanaisia yhtenä vuona seurattavaksi. Siispä tästä lähtien fokusoituneemmin melkein pelkkää lakiasiaa tällä kanavalla.
Posted by Jouni Heikniemi at 04:43 PM | yleistä
Web-sivujen refererien kaivaminen perlillä
"Miltä sivuilta on linkki tälle yhdelle käytössäni olevalle sivulle?" on mielenkiintoinen kysymys. Siihen vastaavat monet webbilokianalysaattorit, mutta tarvitsin itse hyvin yksinkertaisen työkalun, siispä tein sen Perlillä. Käyttäminen vaatii Perl-tulkkia, vähän ohjelmakoodin ymmärrystä ja mahdollisuuden- saada omaan sivustoon liittyvä http-palvelimen lokitiedosto käyttöönsä.
Koodi on kaikessa kauneudessaan tässä:
# Skriptin perustietorakenne: hash, jossa avaimina
# sivujen urlit. Arvoina on viittaus hashiin, jossa
# puolestaan avaimena refererit ja arvoina kunkin
# refererin esiintymislukumäärä
my %urlit;
# Url esiintyy lokissa 7. sarakkeessa -- muuta tarvittaessa
my $url = $f[6];
# Referer-osoite on 11. sarakkeessa (lainausmerkkeihin suljettuna)
my $ref = $f[10]; $ref =~ s/\"//g;
next if ($ref eq '-');
# Jos haluat nähdä myös oman saittisi sisäiset viittaukset,
# kommentoi seuraava rivi:
next if ($ref =~ /^http:\/\/(www\.)?heikniemi\.net\//i);
# Onko Google-haun tulos?
if ($ref =~ /http:\/\/www\.google.*q=([^&]+)/) {
my $hakusana = $1;
$hakusana =~ tr/[+]/[ ]/;
$ref = "Google-haku: $hakusana";
# Onko Google-kuvahaun tulos?
elsif ($ref =~ /http:\/\/images\.google.*imgurl=([^&]+)/) {
$ref = "Google-kuvaosuma: $1";
# Jos tätä urlia ei vielä ollut esiintynyt, luodaan
# sille tyhjä ali-hash
if (!defined $urlit{$url}) {
$urlit{$url} = {};
if (!defined $urlit{$url}->{$ref}) {
$urlit{$url}->{$ref} = 1;
$urlit{$url}->{$ref}++;
# Tulostetaan tulokset urleittain aakkosissa, ja
# niiden sisällä refererit esiintymiskertojen mukaan
foreach $url (sort keys %urlit) {
print "$url\n" . "-" x length($url) . "\n";
my %refs = %{$urlit{$url}};
foreach $ref (sort {$refs{$b} <=> $refs{$a}} keys %refs) {
printf("%5d  %s\n", $refs{$ref}, $ref);
Ja syntaksiksi käy esimerkiksi: type munloki.txt | perl tilasto.pl
Tuloksena tulee tämännäköisiä tulosteita:
/rikoslaki/rl49.html
2  http://www.cs.tut.fi/~jkorpela/tekoik/tekl.html
1  Google-haku: rikoslaki 49
1  Google-haku: Teollisoikeusrikos
Posted by Jouni Heikniemi at 10:50 AM | tietotekniikka
Posted by Jouni Heikniemi at 09:47 AM | prosessioikeus
Tämä on pitänyt muistaa mainita aiemminkin, mutta tulkoon nyt näin myöhässä:
Finlexissä on uusi Hallitukset esitykset -haku, joka näyttää eduskunnassa vireillä olevat HE:t. Ihan asiallinen työkalu, vaikkakin sitä vaivaa sama hitaus kuin Finlexiä yleensäkin.
Posted by Jouni Heikniemi at 09:41 AM | yleistä
Posted by Jouni Heikniemi at 09:38 AM | valtiosääntö, ympäristöoikeus